اکسفورډ ټولنه

د اکسفورډ اتحادیې ټولنه چي په دودیزه توګه د اکسفورډ اتحادیې په نوم یادیږي، د انګلستان د اکسفورډ په ښار کي د خبرو اترو ټولنه ده، چي غړیتوب یې په اکسفورډ پوهنتون پوري اړه لري. په 1823 کي رامنځ ته سوې یاده ټولنه د انګلستان یو له پخوانیو او د نړۍ تر ټولو معتبره د خصوصي محصلینو ټولنه ګڼل کیږي.  د اکسفورډ اتحادیه له پوهنتون څخه په خپلواکه توګه چاري سرته رسوي  او د اکسفورډ پوهنتون د محصلینو له اتحادیې څخه بېله ده.

د اکسفورډ اتحادیه د سیاست، اکاډیمي او تاریخ پېر په اوږدو کي د نړۍ د ځینو مشهورو اشخاصو کوربه توب کړی دی لکه له البرټ انشټاین او مایکل جیکسن څخه نیولې تر سر وینسټن چرچیل ، رونالډ ریګن ، ملکه الیزابیت II او مهاتیر محمد پوري اشخاص چي د نړۍ مشهوره څېرې ګڼل سوي دي.